CELEX: 62012TN0518
Language: lt
Date: 2012-11-27 00:00:00
Title: Byla T-518/12: 2012 m. lapkričio 27 d. pareikštas ieškinys byloje Spirlea prieš Komisiją

2.2.2013   
            
            
               LT
            
            
               Europos Sąjungos oficialusis leidinys
            
            
               C 32/21
            
         2012 m. lapkričio 27 d. pareikštas ieškinys byloje Spirlea prieš Komisiją
   
   (Byla T-518/12)
   2013/C 32/33
   Proceso kalba: vokiečių
   
      Šalys
   
   
      Ieškovai: Darius Nicolai Spirlea (Capezzano Pianore, Italija) ir Mihaela Spirlea (Capezzano Pianore), atstovaujami advokatų V. Foerster ir T. Pahl
   
      Atsakovė: Europos Komisija
   
      Reikalavimai
   
   Ieškovai Bendrojo Teismo prašo:
   
               —
            
            
               priimti šį SESV 263 straipsniu grindžiamą ieškinį,
            
         
               —
            
            
               pripažinti ieškinį priimtinu,
            
         
               —
            
            
               pripažinti ieškinį pagrįstu ir konstatuoti, kad atsakovė padarė esminių procedūros reikalavimų ir materialinės teisės pažeidimų;
            
         
               —
            
            
               tuo remiantis panaikinti 2012 m. rugsėjo 27 d. atsakovės sprendimą nutraukti ES pavyzdinę procedūrą Nr. 2070/11/SNCO (Ares (2012) 1135073),
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi trimis pagrindais.
   
               1.
            
            
               Pirmasis ieškinio pagrindas: ES pavyzdinės procedūros sukūrimas be teisinio pagrindo (SESV 290 ir 291 straipsniai)
               
                           —
                        
                        
                           Šiame ieškinyje teigiama, kad ES pavyzdinės procedūros įvedimas reiškia papildomą procedūrinį reikalavimą SESV 258 straipsnyje įtvirtintoje procedūroje. Šį procedūrinį reikalavimą, kurį taikyti Komisijai nesuteiktas įgaliojimas ar delegavimas ES sutartyse, Komisija taikė teisinės valstybės principui prieštaraujančiame, neskaidriame procese ir taip pažeidė SESV 258 straipsnyje įtvirtintą procedūrą dėl įsipareigojimų nevykdymo.
                        
                     
         
               2.
            
            
               Antrasis ieškinio pagrindas: 2002 m. kovo 20 d. Komisijos pranešimo Europos Parlamentui ir Europos ombudsmenui dėl santykių su skundą dėl Bendrijos teisės pažeidimų pateikusiu asmeniu (1) pažeidimas
               
                           —
                        
                        
                           Šiuo klausimu ieškovai tvirtina, kad Komisija savavališkai nepaisė savo pranešimo dėl santykių su skundą dėl Bendrijos teisės pažeidimų pateikusiu asmeniu ir ieškovų skundui be alternatyvos ėmė taikyti ES pavyzdinę procedūrą, su kurios taisyklėmis ieškovai negali susipažinti.
                        
                     
         
               3.
            
            
               Trečiasis ieškinio pagrindas: pareigos motyvuoti pažeidimas
               
                           —
                        
                        
                           Šiame ieškinyje tvirtinama, kad Komisijos motyvuose neišdėstytos su Reglamento (EB) Nr. 1394/2007 (2) taikymu susijusios aplinkybės ir nepaaiškinti specifiniai teisiniai ieškovų kaltinimai, susiję su ES teisės pažeidimu.
                        
                     
         
      (1)  OL C 244, p. 5.
   
      (2)  2007 m. lapkričio 13 d. Europos Parlamento ir Tarybos reglamentas (EB) Nr. 1394/2007 dėl pažangiosios terapijos vaistinių preparatų, iš dalies keičiantis Direktyvą 2001/83/EB ir Reglamentą (EB) Nr. 726/2004 (OL L 324, p. 121).